[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000007", "text": "La raporto rangigas Tajvanon [eo] kiel la 26-an plej felic\u0302an nacion en la mondo kaj la plej felic\u0302an inter landoj de Orienta Azio, dum Honkongo [eo] falis al la 81-a loko, tuj post Rusio [eo]."}, {"text_idx": "#000008", "text": "Se paroli pri la c\u0302eftera C\u0302inio [eo], g\u0302i okupas la 72-an lokon inter 146 landoj."}, {"text_idx": "#000009", "text": "C\u0302i-jare la raporto substrekas la efikojn de Kovim-19 sur la homan bonfarton kaj unu el s\u0302losilaj trovaj\u0302oj estas jena:"}, {"text_idx": "#000010", "text": "Countries where people trusted their governments and each other experienced lower COVID-19 death tolls and set the stage for maintaining or rebuilding a sense of common purpose to deliver happier, healthier and more sustainable lives."}, {"text_idx": "#000011", "text": "Landoj kie homoj fidas al siaj registaroj kaj unu al alian, spertis malpli altan nivelon de mortoj pro Kovim-19 kaj tio establis bazon por la kreado au\u0306 rekonstruado de sento de komuna celo por doni pli felic\u0302an, sanan kaj stabilan vivon."}, {"text_idx": "#000012", "text": "La raporto mezuris subjektivan pritakson fare de homoj de ilia propra bonfarto kun ses s\u0302losilaj variabloj: pokapa Malneta Enlanda Produkto [eo], sociala subteno, atendata dau\u0306ro de sana vivo, libereco fari vive gravajn elektojn, senavareco kaj libereco de korupto."}, {"text_idx": "#000014", "text": "Now, at a time of pandemics and war, we need such an effort more than ever. And the lesson of the World Happiness Report over the years is that social support, generosity to one another, and honesty in government are crucial for well-being. World leaders should take heed. Politics should be directed as the great sages long ago insisted: to the well-being of the people, not the power of the rulers."}, {"text_idx": "#000015", "text": "Nun, en tempo de pandemioj kaj milito, ni bezonas tiajn klopodojn pli ol iam ajn. Kaj la leciono de la Tutmonda Felic\u0302o-Raporto dum jaroj estas ke sociala subteno, senavareco de unu al alia kaj honesteco en registaro estas precipre gravaj por la bonfarto. Mondgvidantoj devas atenti tion. Kiel diris grandaj sag\u0302uloj antau\u0306 longe, politiko devus esti direktita al la bonfarto de la popolo, ne al la povo de la regantoj."}, {"text_idx": "#000016", "text": "Tajvano okupas la unuan lokon inter la landoj de Orienta Azio dum du sinsekvaj jaroj. Malgrau\u0306 alfronti militminacojn kaj ekonomian premon flanke de C\u0302inio, Tajvano suferis de la pandemio de Kovim-19 malpli ol g\u0302iaj najbaroj."}, {"text_idx": "#000017", "text": "C\u0302inio pretendas pri suvereneco super Tajvano, kiu fakte estas au\u0306tonoma s\u0302tato ekde kiam Kuonmintango establis la registaron en ekzilo de Respubliko C\u0302inio post sia malvenko en la C\u0302ina Enlanda Milito."}, {"text_idx": "#000018", "text": "En sociaj retejoj multaj levas siajn brovojn rigardante diferencojn en felic\u0302o inter c\u0302inlingvaj nacioj en Orienta Azio, substrekas Tviter-uzanto @pybaubry"}, {"text_idx": "#000019", "text": "It's quite a miracle that \u201cTaiwan, province of China\u201d gets to rank #26 in the World Happiness Report 2022 while \u201cChina\u201d is #72 and \u201cHong Kong SAR of China\u201d #81 (!).\nOr maybe it is because Taiwan is not, after all, a \u201cprovince of China\u201d."}, {"text_idx": "#000021", "text": "Estas sufic\u0302e mirinde ke \u201cTajvano, provinco de C\u0302inio\u201d okupas la 26-an lokon en la Tutmonda Felic\u0302o-Raporto 2022 dum C\u0302inio la 72-an kaj Honkongo, speciala au\u0306tonoma regiono de C\u0302inio, la 81-an (!)."}, {"text_idx": "#000022", "text": "Au\u0306 eble tio okazas c\u0302ar Tajvano ne estas, unuavice, \u201cprovinco de C\u0302inio\u201d."}, {"text_idx": "#000024", "text": "Dum multaj tajvananoj reagis al la novaj\u0302oj kun malkontento pri kreskanta inflacio kaj malalta salajronivelo, ili agnoskis ke ili g\u0302uas pli da libereco ol aliaj c\u0302inaj socioj."}, {"text_idx": "#000026", "text": "\u628a\u81ea\u7531\u770b\u5f97\u91cd\u7684\u4eba\u5c31\u5feb\u6a02,\u628a\u9322\u770b\u5f97\u91cd\u7684\u4eba\u5c31\u4e0d\u5feb\u6a02,\u5982\u6b64\u800c\u5df2\u3002"}, {"text_idx": "#000027", "text": "Se oniaj valoroj estas libereco, oni estos felic\u0302a, se oniaj valoroj estas mono, oni ne estos felic\u0302a."}, {"text_idx": "#000028", "text": "Pozicio de C\u0302inio en la felic\u0302a rangolisto plibonig\u0302is dum la pandemio. En 2019 [zh], antau\u0306 la eksplodo de Kovim-19, g\u0302i okupis la 93-an lokon kaj c\u0302i-jare saltis al la 72-a. Honkongo inverse falis de la 76-a al la 81-a en la sama periodo."}, {"text_idx": "#000029", "text": "En la c\u0302eftera C\u0302inio okazis malmultaj diskutoj pri la Tutmonda Felic\u0302o-Raporto 2022. C\u0302inio evoluigis propran mezurilon de felic\u0302o en rangolistoj de siaj urboj. La s\u0302losilaj variabloj estas nivelo de okupiteco, enspezoj, naturmedio, publika sekureco, edukado ktp. En 2021-2022 la plej felic\u0302aj urboj en C\u0302inio estis C\u0302engduo [eo], Hangg\u0302ou\u0306o [eo] kaj Ningbo [eo]."}, {"text_idx": "#000030", "text": "Se paroli pri Honkongo, kvankam la urbo ne suferis grandajn pandemiajn eksplodojn dum lastaj semajnoj, la urbo estis fortranc\u0302ita de plejparto de la mondo danke al la tre rigora politiko de pandemia kontrolado, kaj alfrontis seriozajn regresojn de homaj rajtoj kaj liberecoj post la enkonduko de la leg\u0302o pri nacia sekureco en 2020."}, {"text_idx": "#000031", "text": "En Fejsbuko homoj reagis al pozicio de Honkongo en la felic\u0302o-listo kun sarkasmaj rimarkoj pri politika medio de la urbo:"}, {"text_idx": "#000032", "text": "\u505a\u8abf\u67e5\u5605\u4eba\u90fd\u672a\u55ba\u9999\u6e2f\u4f4f\u904e!\u908a\u53ef\u4fe1\u35ce\u6211\u54cb\u6709\u5497\u570b\u5b89\u6cd5, \u53c8\u6709\u5b8c\u5584\u5605\u5236\u5ea6,\u5572\u8b66\u5bdf\u53c8\u77e5\u6cd5\u72af\u6cd5,\u500b\u500b\u9ad8\u5b98\u53c8\u5949\u516c\u5b88\u6cd5!\u9ece\u4f4f\u4e0b\u5305\u4f60\u89ba\u5f97\u5e78\u798f\u554a"}, {"text_idx": "#000033", "text": "La esploristoj neniam log\u0302is en Honkongo. Tio estas malfidinda. Ni havas la leg\u0302on pri nacia sekureco kaj plibonigitan balotsistemon. Policistoj bone konas la regadon per la leg\u0302o*. La registaraj oficialuloj estas sindedic\u0302aj kaj leg\u0302obeemaj. Simple venu kaj setlig\u0302u c\u0302i tie, vi estos tre felic\u0302a!\n(*Noto de la red.: La kvinjara plano de C\u0302inio pri konstruado de la jurs\u0302tato (2020\u20132025) enhavas koncepton pri juro, kiu devias de la nuna koncepto de UN pri jurs\u0302tato. Kio plej gravas estas, ke \u201cregado de la leg\u0302o prenas la lokon de la jurs\u0302tato\u201d [eo] au\u0306 angle \u2018rule by law\u2019 anstatau\u0306 \u2018rule of law\u2019)."}, {"text_idx": "#000034", "text": "\u6211\u5730\u6709\u611b\u9ee8\u8005\u6cbb\u6e2f,\u53c8\u6709\u5b87\u5b99\u7121\u6575\u90ed\u5b89\u767c,\u5187\u7406\u7531\u5514\u958b\u5fc3\u5605,\u597d\u80af\u5b9a\u4fc2\u5916\u570b\u52e2\u529b\u53c8\u4f01\u5716\u62b9\u9ed1\u6211\u5730\u5049\u5927\u5605\u4e2d\u5171\u570b\u540c\u9999\u6e2f\u5e02\u3002"}, {"text_idx": "#000035", "text": "Ni havas patriotojn, kiuj amas la unupartian s\u0302taton, kiu regas Honkongon kaj la nevenkeblan nacian sekurecon leg\u0302on. Ni ne havas kialojn esti malfelic\u0302aj. Tio c\u0302i certe estas kalumnia kampanjo lanc\u0302ita de eksterlandaj povoj por nigrigi la C\u0302inan Komunistan Partion kaj la urbon Honkongo."}, {"text_idx": "#000036", "text": "Lau\u0306 la Tutmonda Felic\u0302o-Raporto 2022, Finnlando [eo] estas la plej felic\u0302a lando en la mondo dum kvin sinsekvaj jaroj kaj la plej felic\u0302a deko konsistas plejparte el eu\u0306ropaj landoj, escepte de Israelo [eo] kaj Nov-Zelando [eo]. La plej malfelic\u0302a lando, okupinta la 146-an lokon, estas Afganio [eo]."}, {"text_idx": "#000037", "text": "C\u0302i tiu rakonto estas parto de la speciala priraportado de Global Voices pri KOVIM-19 kaj ofertas vidpunkton pri la pandemio lau\u0306 la perspektivo de nia tutmonda komunumo de kontribuantoj. % context_listing_link%"}, {"text_idx": "#000038", "text": "Plej novaj artikoloj pri Orienta Azio"}, {"text_idx": "#000046", "text": "Aboni komentojn de c\u0302i tiu artikolo per retpos\u0302to"}, {"text_idx": "#000047", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000048", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]